ΓΡΑΠΤΗ ΕΡΩΤΗΣΗ P-3267/02

υποβολή: Joan Vallv (ELDR) προς την Επιτροπή

(12 Νοεμβρίου 2002)

Θέμα: Εισαγωγές κοτόπουλων από τρίτες χώρες

Ο τομέας παραγωγής κοτόπουλων έχει ιδιαίτερη σημασία στο πλαίσιο του αγροτοβιομηχανικού τομέα της Καταλωνίας. Η παραγωγή κοτόπουλων επηρεάζει σημαντικά την συνολική αγροτοβιομηχανική παραγωγή και, ταυτοχρόνως, η παραγωγική διαδικασία περιλαμβάνει διάφορους επί μέρους τομείς, όπως αίθουσες εκκόλαψης, αγροκτήματα, σφαγεία, χώρους απόρριψης αποβλήτων, χώρους επεξεργασίας ή και επιχειρήσειςπηρεσιών και διανομής.

Συγκεκριμένα, η παραγωγή κοτόπουλων στην Καταλωνία ανέρχεται σε 173 εκατομμύρια κεφάλια και σχεδόν 300 τόνους ετησίως, και αντιπροσωπεύει το ένα τρίτο της συνολικής παραγωγής της Ισπανίας.

Επίσης, ένας από τους σημαντικότερους στόχους στο πλαίσιο της ΕΕ είναι η εγγύηση της ασφάλειας των παραγόμενων τροφίμων ώστε οι καταναλωτές να μην διατρέχουν κανέναν κίνδυνο. Κατ' αυτήν την έννοια, η κοινοτική νομοθεσία είναι ιδιαίτερα απαιτητική όσον αφορά την ασφάλεια των προϊόντων που προορίζονται για ανθρώπινη κατανάλωση, τόσο όσον αφορά την διατροφή των ζώων, όσο και ως προς τα κατάλοιπα των χορηγούμενων φαρμάκων ή ακόμη τις επιβεβλημένες προϋποθέσεις για την διαχείριση των προϊόντων αυτών.

Σήμερα, οι εισαγωγές στο σύνολο της ΕΕ κατεψυγμένων ή μεταποιημένων κοτόπουλων από τρίτες χώρες είναι ιδιαίτερα σημαντικές. Συγκεκριμένα και σύμφωνα με τα στοιχεία που έχουμε στην διάθεσή μας, κατά το 2001 εισήχθησαν περισσότεροι από 2000 τόνοι σε ολόκληρη την ΕΕ, κυρίως από την Βραζιλία και την Ταϊλάνδη.

Βάσει των ανωτέρω, είναι απαραίτητο να εξασφαλισθεί ότι τα εν λόγω προϊόντα πληρούν τιςγειονομικές εγγυήσεις που απαιτεί η ΕΕ για τα εγχώρια προϊόντα.

Ποιοι μηχανισμοί ελέγχου λειτουργούν στα εξωτερικά σύνορα των κρατών μελών της ΕΕ ώστε να εξασφαλίζεται η τήρηση των κοινοτικώνγειονομικών κανόνων και του ελέγχου στην επικράτεια της ΕΕ κατά την εισαγωγή κοτόπουλων από τρίτες χώρες.

Απάντηση του κ. Byrne εξ ονόματος της Επιτροπής

(11 Δεκεμβρίου 2002)

Η κοινοτική νομοθεσία, για να εξασφαλίσει τηνγειονομική ασφάλεια του κρέατος των πουλερικών, θεσπίζει τις κατάλληλες προδιαγραφές τόσο για την κοινοτική παραγωγή όσο και για τις εισαγωγές από τρίτες χώρες. Με την έννοια αυτή, δενπάρχουν δύο επίπεδα προστασίας αλλά ένα. Η αρμοδιότητα ελέγχου στα σύνορα ανήκει στα κράτη μέλη. Η Επιτροπή παρακολουθεί με περιοδικούς ελέγχους την τήρηση της κοινοτικής νομοθεσίας από τις αρμόδιες αρχές των κρατών μελών στους μεθοριακούς σταθμούς της Κοινότητας και από τις αρμόδιες αρχές των τρίτων χωρών σε όλα τα στάδια της παραγωγής και της επεξεργασίας των κρεάτων πουλερικών. Τα κράτη μέλη δήλωσαν στην Επιτροπή περιστατικά μόλυνσης του κρέατος πουλερικών από κατάλοιπα κτηνιατρικών φαρμακευτικών προϊόντων που απαγορεύονται από την κοινοτική νομοθεσία (νιτροφουράνιο) μέσω του κοινοτικού συστήματος έγκαιρης προειδοποίησης. Για να εξασφαλιστεί η καταλληλότητα των εισαγόμενων κρεάτων πουλερικών, η Επιτροπή αποφάσισε να αναθέσει στα κράτη μέλη την εφαρμογή συστηματικού ελέγχου των καταλοίπων από φαρμακευτικά προϊόντα και ιδίως του νιτροφουρανίου σε όλα τα εισαγόμενα κρέατα πουλερικών που προέρχονται από τη Βραζιλία και την Ταϊλάνδη. Σε περίπτωση που το αποτέλεσμα του ελέγχου είναι θετικό, τα κράτη μέλη πρέπει να καταστρέψουν την επικίνδυνη παρτίδα. Παράλληλα, η Επιτροπή παρέχει τεχνική συνδρομή στις αναπτυσσόμενες χώρες για να τις βοηθήσει να δημιουργήσουν ένα σύστημα ελέγχου τόσο αποδοτικό όσο και αυτό που αναπτύχθηκε από τα κράτη μέλη. Με τον τρόπο αυτό, η Επιτροπή εκπληρώνει τιςποχρεώσεις της απέναντι στις αναπτυσσόμενες χώρες, διατηρώντας ταυτόχρονα το επίπεδο προστασίας των ευρωπαίων καταναλωτών.